ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
5 Μαΐου 2025
ΤΕΥΧΟΣ  ΤΡΙΤΟ
Αρ. Φύλλου 1664
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ
Αριθμ. 2818
Προκήρυξη για την πλήρωση μιας (1) θέσης Εργαστηριακού Διδακτικού Προσωπικού (Ε.ΔΙ.Π.),
ΠΕ κατηγορίας, με γνωστικό αντικείμενο «Οινολογία», στο Τμήμα Επιστήμης Τροφίμων και Δι-
ατροφής του Ανθρώπου της Σχολής Επιστημών
Τροφίμων και Διατροφής του Γεωπονικού Πανεπιστημίου Αθηνών.
O Αντιπρύτανης Ακαδημαϊκών και Διοικητικών Θεμάτων, Διά Βίου Μάθησης και Εξωστρέφειας του Γεωπονι-
κού Πανεπιστημίου Αθηνών έχοντας υπόψη:
1. Την περ. ιζ της παρ. 1 του άρθρου 15 του ν. 4957/2022
(Α’ 141).
2. Τις περ. ιγ) και ιδ) της παρ. 2 του άρθρου 5 του
ν. 3469/2006 (Α’ 131).
3. Το άρθρο 7 του ν. 4210/2013 (Α’ 254).
4. Την παρ. 3 του άρθρου 18 του ν. 4559/2018 (Α’ 142).
5. Τα άρθρα 19 και 20 του ν. 4589/2019 (Α’ 13)
6. Τα άρθρα 75 έως 80 του ν. 4727/2020 (Α’ 184).
7. Τα άρθρα 162, 164 και 223 του ν. 4957/2022 (Α’ 141).
8. Τα άρθρα 1 - 7 του Κεφαλαίου Α’ Στρατηγικός Προγραμματισμός Προσλήψεων του ν. 4590/2019 (Α’ 17).
9. Το άρθρο 29 του ν. 5029/2023 (Α’ 55).
10. Το π.δ. 134/1999 (Α’ 132).
11. Το π.δ. 118/2002 (Α’ 99).
12. Το π.δ. 147/2009 (Α’ 189).
13. Την υπ’ αρ. 10084/12.12.2022 κανονιστική απόφαση της Συγκλήτου του Γεωπονικού Πανεπιστημίου Αθη-
νών «Προσωρινή ρύθμιση των όρων και προϋποθέσεων
προκήρυξης θέσεων και διαδικασίας επιλογής μελών
των κατηγοριών του Ειδικού Εκπαιδευτικού Προσωπικού (Ε.Ε.Π.), του Εργαστηριακού Διδακτικού Προσωπικού
(Ε.ΔΙ.Π.) και του Ειδικού Τεχνικού Εργαστηριακού Προσωπικού (Ε.Τ.Ε.Π.) σύμφωνα με τις διατάξεις της παρ. 3
του άρθρου 223 του ν. 4957/2022 (Α’ 141) και μέχρι τη
δημοσίευση του Εσωτερικού Κανονισμού Λειτουργίας
του Γεωπονικού Πανεπιστημίου Αθηνών» (Β’ 6666).
14. Την υπ’ αρ. 85/09.01.2023 (Β’ 58) απόφαση του
Πρύτανη του Γεωπονικού Πανεπιστημίου Αθηνών περί
μεταβίβασης αρμοδιοτήτων στον Αντιπρύτανη Ακαδημαϊκών και Διοικητικών Θεμάτων, Διά Βίου Μάθησης
και Εξωστρέφειας.
15. Την υπ’ αρ. 154527/Ζ2/24.12.2024 απόφαση του
Υπουργού Παιδείας, Θρησκευμάτων και Αθλητισμού
«Κατανομή θέσεων για την πρόσληψη μελών, Ε.ΔΙ.Π. και
Ε.Τ.Ε.Π. στα Α.Ε.Ι. για το έτος 2025» (ΑΔΑ: 9Ο4146ΝΚΠΔΞΡΛ).
16. Την απόφαση της Συνέλευσης του Τμήματος Επιστήμης Τροφίμων και Διατροφής του Ανθρώπου (συνε-
δρίαση 629/11.03.2025).
17. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ, αποφάσισε:
Την προκήρυξη (ανοικτή προκήρυξη) για την πλήρωση μιας (1) θέσης Εργαστηριακού Διδακτικού Προσωπι-
κού (Ε.ΔΙ.Π.), ΠΕ κατηγορίας με Δ’ εισαγωγική βαθμίδα και
πενταετή θητεία, με γνωστικό αντικείμενο «Οινολογία»
του Τμήματος Επιστήμης Τροφίμων και Διατροφής του
Ανθρώπου της Σχολής Επιστημών Τροφίμων και Διατροφής του Γεωπονικού Πανεπιστημίου Αθηνών, για την
επιτέλεση εργαστηριακού/εφαρμοσμένου διδακτικού
έργου στο Εργαστήριο Οινολογίας και Αλκοολούχων Ποτών, του Τμήματος Επιστήμης Τροφίμων και Διατροφής
του Ανθρώπου, με το εξής περιεχόμενο:
- Γνώσεις αμπελουργίας για παραγωγή ποιοτικών οίνων, Τεχνικές οινοποίησης και χειρισμού γλεύκους και
οίνων.
- Μικροβιολογία και βιοτεχνολογία αλκοολικής και μηλογαλακτικής ζύμωσης οίνου, μοριακές τεχνικές σχετι-
κές με το σταφύλι, μοριακές τεχνικές σχετικές με τους
μικροοργανισμούς των οίνων.
- Βασικές αναλύσεις γλεύκους και οίνων.
- Ενόργανη ανάλυση συστατικών της γεύσης και του
αρώματος, εμπειρία σε χρήση HPLC, GC/FID, GC/MS.
- Εμπειρία σε εκχύλιση, μεθόδους απομόνωσης πτητικών συστατικών, ποσοτική ανάλυση πρόδρομων πτητι-
κών και πτητικών συστατικών.
- Εμπειρία στην ανάλυση φαινολικών συστατικών.
06.05.2025 09:56:51
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1664/05.05.2025
- Οργανοληπτική αξιολόγηση οίνων, Μαθηματική και
Στατιστική επεξεργασία δεδομένων.
Απαραίτητα προσόντα για την κατάληψη της παραπάνω θέσης:
1. Πτυχίο Α.Ε.Ι. συναφές με το γνωστικό αντικείμενο
«Οινολογία».
2. Μεταπτυχιακός τίτλος σπουδών συναφής με το γνωστικό αντικείμενο «Οινολογία».
Επιπλέον ορίζονται τα κάτωθι τυπικά και ουσιαστικά
προσόντα:
· Διδακτορικός τίτλος σπουδών συναφής με το γνωστικό αντικείμενο «Οινολογία».
· Καλή γνώση της αγγλικής γλώσσας.
· Αποδεδειγμένη εργασιακή ή/και ερευνητική εμπειρία σε πεδία συναφή με το γνωστικό αντικείμενο
«Οινολογία».
· Δημοσιεύσεις σε επιστημονικά περιοδικά με κριτές σε
πεδία συναφή με το γνωστικό αντικείμενο «Οινολογία».
Καλούνται όσοι έχουν τα νόμιμα προσόντα και ενδιαφέρονται να καταλάβουν την εν λόγω θέση, να
καταθέσουν στη Γραμματεία του Τμήματος Επιστήμης
Τροφίμων και Διατροφής του Ανθρώπου του Γεωπονικού Πανεπιστημίου Αθηνών και μέσα σε αποκλειστική
προθεσμία τριάντα (30) ημερών από την ημέρα της τελευταίας δημοσίευσης στον Τύπο, μαζί με την αίτηση
υποψηφιότητας τα παρακάτω δικαιολογητικά:
1. Αντίγραφο δελτίου αστυνομικής ταυτότητας ή διαβατηρίου.
2. Αντίγραφο των πτυχίων και των λοιπών τίτλων σπουδών. Σε περίπτωση έκδοσης των πτυχίων και των λοιπών
τίτλων σπουδών από Α.Ε.Ι. της αλλοδαπής, πρέπει να
συνυποβάλλονται και οι σχετικές πράξεις ή βεβαιώσεις
ισοτιμίας από τον Δ.Ο.Α.Τ.Α.Π. (ή ΔΙ.Κ.Α.Τ.Σ.Α.) με τις οποίες αναγνωρίζονται ως ισότιμοι και αντίστοιχοι προς τους
απονεμόμενους από τα ελληνικά εκπαιδευτικά Ιδρύματα,
ή αντίγραφο της αίτησης για αναγνώριση, με υποχρέωση
προσκόμισης της ανωτέρω βεβαίωσης το αργότερο κατά
τον χρόνο της κρίσης.
3. Πλήρες βιογραφικό σημείωμα.
4. Τυχόν επιστημονικό και συγγραφικό έργο ή δημοσιεύσεις, συνοδευόμενα από τα σχετικά αντίτυπα ή φύλλα
δημοσίευσης.
5. Αντίγραφο της διπλωματικής εργασίας του μεταπτυχιακού τίτλου σπουδών ή/και της διδακτορικής
διατριβής ή βεβαίωση από την οποία να προκύπτει ο
τίτλος της μεταπτυχιακής διπλωματικής εργασίας ή/και
της διδακτορικής διατριβής.
6. Όλα τα απαραίτητα δικαιολογητικά που πιστοποιούν
τα προσόντα εκλογής, καθώς και κάθε άλλο δικαιολογητικό κρίνουν αναγκαίο οι υποψήφιοι (επαγγελματικό
έργο, κ.τ.λ.).
7. Οι πολίτες κρατών-μελών της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
ελληνικού ΑΕΙ ή απολυτήριο ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1’ επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
ελληνικής γλώσσας.
Τίτλοι, πιστοποιητικά και βεβαιώσεις της αλλοδαπής
πρέπει να είναι επίσημα μεταφρασμένα στην ελληνική
γλώσσα. Η επίσημη μετάφρασή τους γίνεται από αρμόδια κατά νόμο αρχή του Υπουργείου Εξωτερικών ή την
Πρεσβεία ή το Προξενείο της ξένης χώρας στην Ελλάδα
ή από δικηγόρο σύμφωνα με τα διαλαμβανόμενα στο
άρθρο 36 του ν. 4194/2013.
Τα δικαιολογητικά πρέπει να φέρουν αρίθμηση και
να υποβάλλονται αποκλειστικά είτε σε έντυπη είτε σε
ηλεκτρονική μορφή (η υποβολή γίνεται με έναν από τους
τρεις τρόπους e-mail, usb stick, δικτυακό τόπο - cloud
που δημιουργεί η Γραμματεία).
Συμπλήρωση των δικαιολογητικών της προκήρυξης
μετά την κατάθεση και πρωτοκόλληση των αιτήσεων
υποψηφιότητας, επιτρέπεται μόνο αν πρόκειται για διασαφηνιστικά στοιχεία που ζητήθηκαν συμπληρωματικά
από την οικεία εισηγητική επιτροπή και αφορούν σε δικαιολογητικά που κατατέθηκαν εμπρόθεσμα.
Ο υποψήφιος που θα επιλεγεί θα πρέπει να προσκομίσει στην υπηρεσία γνωματεύσεις: (α) παθολόγου ή γε-
νικού γιατρού και (β) ψυχιάτρου, είτε του δημοσίου, είτε
ιδιωτών που να πιστοποιούν την υγεία του υποψηφίου
προκειμένου να ασκήσει τα καθήκοντα της αντίστοιχης
θέσης πριν την έκδοση της τελικής πράξης διορισμού.
· Το πιστοποιητικό γέννησης θα αναζητηθεί αυτεπαγγέλτως από την υπηρεσία, που θα προβεί στην έκδοση
της τελικής πράξης διορισμού. Προκειμένου για πολίτες
κρατών - μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους, την
ιθαγένεια του οποίου έχει ο υποψήφιος.
· Το αντίγραφο ποινικού μητρώου δικαστικής χρήσης
και το πιστοποιητικό στρατολογικής κατάστασης Τύπου Α’
θα αναζητηθούν αυτεπαγγέλτως από την υπηρεσία, που
θα προβεί στην έκδοση της τελικής πράξης διορισμού.
Με υπεύθυνη δήλωση του ν. 1599/1986 οι υποψήφιοι
δεσμεύονται ότι θα έχουν εκπληρώσει τις στρατιωτικές
τους υποχρεώσεις ή θα έχουν απαλλαγεί νόμιμα από
αυτές πριν την έκδοση της πρυτανικής πράξης διορισμού τους.
Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους - μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού. Οι ανωτέρω πολίτες οφείλουν
να υποβάλουν, εκτός των πιο πάνω δικαιολογητικών και
πτυχίο ή μεταπτυχιακό τίτλο σπουδών Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
Ελληνικής Γλώσσας από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1020-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Αθήνα, 28 Απριλίου 2025
Ο Αντιπρύτανης
ΕΜΜΑΝΟΥΗΛ ΦΛΕΜΕΤΑΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1664/05.05.2025
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
Αριθμ. ΔΠΘ/ΔΔΚ/ΤΔΑ/56428/5344/1460
Προκήρυξη πλήρωσης θέσης μέλους Διδακτικού
Ερευνητικού Προσωπικού (Δ.Ε.Π.) στη βαθμίδα
του Επίκουρου Καθηγητή με θητεία, του Τομέα
Εσωτερικής Παθολογίας του Τμήματος Ιατρικής
της Σχολής Επιστημών Υγείας του Δημοκριτείου
Πανεπιστημίου Θράκης, με γνωστικό αντικείμενο «Παθολογία».
Ο Πρύτανης του Δημοκριτείου Πανεπιστημίου Θράκης, μετά από εισήγηση της Συνέλευσης του Τμήματος
Ιατρικής της Σχολής Επιστημών Υγείας (αριθ. συνεδρίασης 8/08.04.2025), και σύμφωνα με:
1. Την υπό στοιχεία ΔΠΘ/ΔΔΚ/25927/2643/3.1.2023
(Υ.Ο.Δ.Δ. 4) πράξη του Πρύτανη, με την οποία διαπιστώνεται η εκλογή Πρύτανη και ο ορισμός τεσσάρων
(4) Αντιπρυτάνεων του Δ.Π.Θ. με θητεία έως 31.08.2026.
2. Την παρ. 3 του άρθρου 463 του ν. 4957/2022 (A’ 141),
όπως τροποποιήθηκαν με την παρ. 6 του άρθρου 24 του
ν. 5057/2023 (A’ 164) και την υπό στοιχεία Φ/154400/
Ζ2/24.12.2024 (Β’ 7226) υπουργική απόφαση.
3. Το άρθρο 19 του ν. 4009/2011 (A’ 195).
4. Το άρθρο 30 του ν. 4452/2017 (Α’ 17).
5. Την περ. ια’ του άρθρου 2, την παρ. 15ζ’ του άρθρου 15, την παρ. 2ιδ’ του άρθρου 21 και την παρ. 9 του
άρθρου 84 του ν. 4485/2017 (Α’ 114).
6. Την παρ. 1 του άρθρου 23 του ν. 3549/2007 (Α’ 69).
7. Το π.δ. 134/1999 (Α’ 132).
8. Την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων, όπως τροποποιήθηκε με την υπό στοιχεία Φ.122.1/86/83263/Ζ2/30.6.2020 (Β’ 2657) όμοια.
9. Την υπό στοιχεία ΔΠΘ/ΣΥΓΚ/44229/1596/22.05.2017
(Β’ 2058) απόφαση της Συγκλήτου του Δημοκριτείου Πανεπιστημίου Θράκης.
10. Την υπό στοιχεία ΔΠΘ/ΔΔΚ/ΤΔΑ/35909/3298/885/
17.01.2025 απόφαση της Συγκλήτου για την κατανομή
θέσεων για την πρόσληψη μελών Δ.Ε.Π. στο Δημοκρίτειο
Πανεπιστήμιο Θράκης (ΑΔΑ: 97ΤΠ46ΨΖΥ1-ΝΙΥ).
11. Την υπό στοιχεία Φ154564/Ζ2/24.12.2024 (ορθή
επανάληψη: 13.01.2025), (ΑΔΑ: 6ΑΒΩ46ΝΚΠΔ-4ΛΥ)
υπουργική απόφαση «Κατανομή θέσεων για την πρόσληψη μελών Δ.Ε.Π. σε Πανεπιστημιακές Κλινικές Νο-
σοκομείων και Πανεπιστημιακά Κέντρα Υγείας για το
έτος 2025».
12. Το υπό στοιχεία ΔΠΘ/ΔΔΚ/ΤΔΑ/56428/5344/
1460/28.04.2025 έγγραφο του Τμήματος Ιατρικής.
13. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση καταχώρισης στο ΕΜΔΔ - ΜΙΤΟΣ, αποφάσισε:
Την προκήρυξη (ανοικτή προκήρυξη) για την πλήρωση μίας (1) θέσης μέλους Διδακτικού Ερευνητικού
Προσωπικού (Δ.Ε.Π.), ως εξής:
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΙΑΤΡΙΚΗΣ
ΤΟΜΕΑΣ ΕΣΩΤΕΡΙΚΗΣ ΠΑΘΟΛΟΓΙΑΣ
Μία (1) θέση μέλους Διδακτικού Ερευνητικού Προσωπικού (Δ.Ε.Π.) στη βαθμίδα του Επίκουρου Καθηγη-
τή με θητεία, με γνωστικό αντικείμενο «Παθολογία»
και συνοπτική περιγραφή του επιστημονικού πεδίου:
Το επιστημονικό πεδίο της Παθολογίας περιλαμβάνει
την πρόληψη, διάγνωση και αντιμετώπιση παθήσεων
του μεταβολισμού (σακχαρώδης διαβήτης, παχυσαρκία,
δυσλιπιδαιμία, μεταβολική νόσος/στεάτωση του ήπατος,
αρτηριακή υπέρταση) καθώς και ένα μεγάλο εύρος διαταραχών του ενδοκρινικού, αναπνευστικού, πεπτικού,
αιμοποιητικού, κυκλοφορικού και νεφρικού συστήματος.
Όσοι επιθυμούν να συμμετάσχουν ως υποψήφιοι στη
διαδικασία εκλογής σε προκηρυχθείσα θέση καθηγητή
(επίκουρου καθηγητή, αναπληρωτή καθηγητή και καθηγητή πρώτης βαθμίδας), οφείλουν να έχουν εγγρα-
φεί ηλεκτρονικά στο πληροφοριακό σύστημα ΑΠΕΛΛΑ
(διαδικτυακή διεύθυνση https://apella.minedu.gov.gr),
με τη διαδικασία που προβλέπεται στην παρ. 1 του άρθρου 3 της υπό στοιχεία Φ. 122.1/6/14241/Ζ2/27.1.2017
(Β’ 225) υπουργικής απόφασης, όπως αντικαταστάθηκε
με το άρθρο πρώτο της υπό στοιχεία Φ.122.1/86/83263/
Ζ2/30-6-2020 (Β’ 2657) όμοιας.
Α. Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση καθηγητή (επίκουρου καθηγητή, αναπληρωτή καθηγητή και
καθηγητή πρώτης βαθμίδας) υποβάλλουν ηλεκτρονικά
στο πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr,) μέσα σε αποκλει-
στική προθεσμία δύο (2) μηνών από την ημερομηνία
του εγγράφου της ανακοίνωσης της δημοσίευσης της
προκήρυξης στον ημερήσιο τύπο, την αίτηση υποψηφιότητας (νοείται η υποβολή υποψηφιότητας μέσω πληρο-
φοριακού συστήματος ΑΠΕΛΛΑ) μαζί με όλα τα αναγκαία
για την κρίση δικαιολογητικά:
1. Αντίγραφο δελτίου αστυνομικής ταυτότητας ή διαβατηρίου, το οποίο καταχωρείται ηλεκτρονικά.
2. Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
της αλλοδαπής, τότε ακολουθείται η διαδικασία της
παρ. 4 του άρθρου 304 του ν. 4957/2022 (Α’ 141).
3. Αναλυτικό βιογραφικό σημείωμα στην ελληνική
γλώσσα.
4. Πρωτότυπες επιστημονικές δημοσιεύσεις (με μορφή
αρχείου ή με ηλεκτρονικό σύνδεσμο).
5. Αναλυτικό υπόμνημα στην ελληνική γλώσσα στο
οποίο θα αναφέρεται σύντομη περίληψη των υποβαλλόμενων πρωτότυπων επιστημονικών δημοσιεύσεων με
μνεία στη συμβολή του υποψηφίου σε αυτές.
6. Το κείμενο της Διδακτορικής Διατριβής και άλλα
επιστημονικά δημοσιεύματα (με μορφή αρχείου ή με
ηλεκτρονικό σύνδεσμο).
7. Άλλα απαραίτητα δικαιολογητικά (όπως πιστοποιητικά προϋπηρεσίας, πιστοποιητικά παροχής διδακτικού
έργου κ.λπ.) που πιστοποιούν τα προβλεπόμενα από τη
νομοθεσία προσόντα εκλογής, καθώς και κάθε άλλο δικαιολογητικό κρίνουν αναγκαίο οι υποψήφιοι/ες.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυχίο ή
μεταπτυχιακό τίτλο σπουδών ελληνικού Α.Ε.Ι. ή απολυτήριο ελληνικού Λυκείου ή εξαταξίου Γυμνασίου ή πι-
στοποιητικό ελληνομάθειας Γ1 επιπέδου από το Κέντρο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1664/05.05.2025
Ελληνικής Γλώσσας, από το οποίο θα αποδεικνύεται η
πλήρης γνώση και άνετη χρήση της ελληνικής γλώσσας.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο ποινικού μητρώου και το πιστοποιητικό
στρατολογικής κατάστασης τύπου Α’ θα αναζητηθούν
αυτεπαγγέλτως από την υπηρεσία που θα προβεί στην
έκδοση της τελικής πράξης διορισμού. Το κώλυμα της μη
εκπλήρωσης των στρατιωτικών υποχρεώσεων δεν ισχύει
για πολίτες κράτους - μέλους της Ευρωπαϊκής Ένωσης,
στο οποίο δεν προβλέπεται όμοιο κώλυμα διορισμού.
- Οι γνωματεύσεις: (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση επίκουρου καθηγητή, αναπληρωτή καθηγητή ή
καθηγητή πρώτης βαθμίδας υποβάλλουν ηλεκτρονικά την αίτησή τους (νοείται η υποβολή υποψηφιότη-
τας μέσω πληροφοριακού συστήματος ΑΠΕΛΛΑ) και
καταχωρίζουν τα παραπάνω δικαιολογητικά, εφόσον
αυτά δεν έχουν ήδη καταχωρισθεί κατά την εγγραφή
τους στο Γενικό Μητρώο (άρθρο 3 της υπό στοιχεία
Φ. 122.1/6/14241/Ζ2/27-1-2017 υπουργικής απόφασης Β’225) και δεν χρήζουν επικαιροποίησης.
Η μη υποβολή των ως άνω δικαιολογητικών εντός της
ταχθείσης από την προκήρυξη προθεσμίας, συνιστά
λόγο απαραδέκτου της υποψηφιότητας.
Ο υποψήφιος που θα επιλεγεί για τη θέση, υποχρεούται να καταθέσει τα πρωτότυπα έγγραφα-δικαιολογητικά
του φακέλου του.
Η προκαλούμενη δαπάνη, θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905, ΑΛΕ 2120101005
και 2190201099).
Η προκήρυξη αυτή να δημοσιευτεί στην Εφημερίδα
της Κυβερνήσεως.
Αλεξανδρούπολη, 28 Απριλίου 2025
Ο Πρύτανης
ΦΏΤΙΟΣ  ΜΆΡΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250301664.pdf | Tokens: 15138]